GNOMEs dokumentationsprojekt
gnome-doc-list@gnome.org
Paul W. Frields
stickster@gmail.com 2011
Ekaterina Gerasimova
kittykat3756@gmail.com 2013
Jim Campbell
jcampbell@gnome.org 2014
Du kan logge ind på dit system med en understøttet fingeraftryksskanner i stedet for at skrive din adgangskode.
scootergrisen
2015-2016, 2019-2021
Alan Mortensen
2023

# Log ind med et fingeraftryk

Hvis dit system har en understøttet fingeraftryksscanner, kan du optage dit fingeraftryk og bruge det til at logge på.

# Optag et fingeraftryk

Før du kan logge på med dit fingeraftryk, skal du registrere det, så systemet kan bruge det til at identificere dig.

Det kan svært ved at registrere fingeraftrykket, hvis din finger er for tør. Sker det, skal du fugte din finger lidt, tørre den med en ren, fnugfri klud og prøve igen.

Du skal bruge administratorrettigheder for at redigere andre brugerkonti end din egen.

Åbn Aktivitetsoversigten og begynd at skrive Brugere.

Klik på Brugere for at åbne panelet.

Tryk på Deaktiveret ud for Login med fingeraftryk for at tilføje et fingeraftryk til den valgte konto. Hvis du tilføjer fingeraftrykket for en anden bruger, skal du først Låse panelet op.

Vælg den finger, du vil bruge til fingeraftrykket, og tryk derefter Næste.

Følg instruktionerne i dialogboksen, og stryg din finger med moderat hastighed hen over din fingeraftrykslæser. Når computeren har en god registrering af dit fingeraftryk, vil du se meddelelsen Gjort!.

Vælg Næste. Du vil se en bekræftelsesmeddelelse om, at dit fingeraftryk blev gemt. Vælg Luk for at afslutte.

# Tjek, at dit fingeraftryk virker

Tjek nu, at dit nye login med fingeraftryk virker. Hvis du registrerer et fingeraftryk, har du stadig mulighed for at logge ind med din adgangskode.

Gem ethvert åbent arbejde og log ud.

På loginskærmen skal du vælge dit navn på listen. Feltet til indtastning af adgangskode vises.

I stedet for at indtaste din adgangskode, bør du være i stand til at stryge fingeren hen over fingeraftrykslæseren.