Ekaterina Gerasimova
kittykat3756@gmail.com
Michael Hill
mdhillca@gmail.com
Jim Campbell
jcampbell@gnome.org
Let other people view and interact with your desktop using RDP.

# Dijeljenje radne površine

Možete dopustiti drugim ljudima da gledaju i upravljaju vašom radnom površinom s drugog računala pomoću aplikacije za gledanje radne površine. Podesite uslugu Udaljene radne površine kako bi drugim ljudima omogućili pristup svojoj radnoj površini i postavili sigurnosne postavke.

Morate imati instaliran GNOME Udaljena radna površina paket kako bi Udaljena radna površina bila vidljiva.

Instaliraj GNOME Remote Desktop

Otvorite Aktivnosti pregled i započnite upisivati Dijeljenje.

Kliknite na Dijeljenje za otvaranje panela.

Ako je preklopnik Dijeljenje gore desno u prozoru isključen, uključite ga.

If the text below Device Name allows you to edit it, you can change the name your computer displays on the network.

Kliknite na Udaljena radna površina.

Kako bi dopustili drugim ljudima da vide vašu radnu površinu, uključite Udaljena radna površina preklopnik. To znači da se drugi ljudi mogu povezati s vašim računalom i vidjeti vaš zaslon.

Kako bi dopustili drugim ljudima interakciju s vašom radnom površinom, uključite Udaljeno upravljanje preklopnik. To omogućuje drugim ljudima da pomiču vaš pokazivač miša, pokreću aplikacije i pregledavaju datoteke na vašem računalu, ovisno o postavkama sigurnosti koje koristite.

# Sigurnost

Odjeljak Ovjera prikazuje vjerodajnice prijave koje će se koristiti u softveru klijenta na uređaju za povezivanje.

## Korisničko ime

Koristite predloženu vrijednost ili upišite vlastitu.

## Lozinka

Koristite predloženu vrijednost ili upišite vlastitu.

Kliknite na tipku pokraj svakog unosa ako ga želite kopirati u međuspremnik.

## Potvrda šifriranja

Kliknite na Potvrda šifriranja tipku za prikaz otiska šifriranja. Usporedite je s vrijednošću prikazanom u klijentu pri povezivanju: trebale bi biti identične.

# Povezivanje

Odjeljak Kako se povezati prikazuje Naziv uređaja i Adresa udaljene radne površine koji se koriste na računalu koje se povezuje. Kliknite na tipku pokraj svakog unosa ako ga želite kopirati u međuspremnik. Povezivanje se isto može uspostaviti pomoću vaše IP adrese.

Kada se drugo računalo uspješno poveže s vašom radnom površinom, vidjet ćete ikonu Zaslon se dijeli, u području stanja sustava.

# Klijenti

Za povezivanje s vašom radnom površinom s drugog računala, poznato je da rade sljedeći klijenti.

## Iz Linuxa:

Remmina, GTK klijent, dostupan je kao paket u većini distribucija, i kao flatpak paket. Koristite zadane postavke, posebice Dubinu boje 'Automatski' u postavkama profila povezivanja.

xfreerdp je klijent naredbenog retka dostupan kao paket u većini distribucija. Mogućnost /network:auto treba proslijediti klijentu iz naredbenog retka.

## Iz Microsoft Windowsa:

mstsc je ugrađeni Windows klijent. Preporučuju se zadane postavke.

## Iz Linuxa, Windowsa ili macOS-a:

Thincast je vlasnički klijent. Linux inačica je dostupna kao flatpak paket. Preporučuju se zadane postavke.

# Zaustavljanje dijeljenja radne površine

Kako bi prekinuli povezivanje s nekim tko gleda vašu radnu površinu:

Kliknite na izbornik sustava u desnoj strani gornje trake.

Kliknite na Zaslon se dijeli.

Kliknite na Isključi.

# Napredne mogućnosti

## Podešavanje naredbenim retkom

Pomagalo grdctl omogućuje vam podešavanje postavki vašeg računala u prozoru konzole. Za pojedinosti korištenja upišite grdctl --help.

## H.264

H.264 video enkôdiranje znatno smanjuje propusnost. GNOME Udaljena radna površina će koristiti H.264 kada: se koristi grafički slivnik (zahtjev protokola), ga klijent podržava i NVENC (NVIDIA-in enkôder) je dostupan.