Michael Hill
mdhillca@gmail.com
Média megosztása a helyi hálózaton UPnP használatával.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023

# Zene, fényképek és videók megosztása

A számítógépén lévő médiafájlokat tallózhatja, keresheti és lejátszhatja egy UPnP vagy DLNA-képes eszközzel, például telefonnal, TV-vel vagy játékkonzollal. A Médiamegosztás beállításával engedélyezheti ezen eszközöknek a zenéit, fényképeit és videóit tartalmazó mappák elérését.

A Médiamegosztás csak akkor látható, ha a Rygel csomag telepítve van.

A Rygel telepítése

Nyissa meg a Tevékenységek áttekintést, és kezdje el begépelni a Megosztás szót.

Kattintson a Megosztás elemre a panel megnyitásához.

Ha az ablak jobb felső sarkában lévő Megosztás kapcsoló ki van kapcsolva, akkor kapcsolja be.

Ha az Eszköz neve alatti szöveg lehetővé teszi a szerkesztését, akkor megváltoztathatja a számítógép által a hálózaton megjelenített nevet.

Nyissa meg a Médiamegosztás panelt.

Kapcsolja be a Médiamegosztás kapcsolót.

Alapesetben a Zene, Képek és Videók mappák vannak megosztva. Eltávolításukhoz kattintson a mappa neve melletti ×-re.

Nyomja meg a + gombot a Válasszon mappát ablak megnyitásához. Lépjen be a kívánt mappába, és nyomja meg a Megnyitás gombot.

Nyomja meg az × gombot. Mostantól a külső eszközzel is képes lesz a kiválasztott mappákban lévő média tallózására vagy lejátszására.

# Hálózatok

A Hálózatok szakasz felsorolja azokat a hálózatokat, amelyekhez jelenleg csatlakozik. A mellettük lévő kapcsolóval szabályozhatja, hogy médiafájljai melyeken oszthatók meg.