Michael Hill
mdhillca@gmail.com 2012
Vælg Wacom-stylussens knapfunktioner og trykfølsomhed.
scootergrisen
2015-2016, 2019-2021
Alan Mortensen
2023

# Konfigurér pennen

Åbn Aktivitetsoversigten og begynd at skrive Wacom-tegneplade.

Klik på Wacom-tegneplade for at åbne panelet.

Registreres der ikke nogen tegneplade, bliver du bedt om at Tilslutte eller tænde for din Wacom-tegneplade. Klik på Bluetooth i sidepanelet for at tilslutte en trådløs tegneplade.

Der er en sektion, som indeholder indstillinger, der er specifikke for hver pen, med enhedsnavnet (penneklassen) og diagrammet øverst.

Hvis der ikke registreres en pen, bliver du bedt om at Flytte din pen hen til tegnepladen for at konfigurere den.

Disse indstillinger kan tilpasses:

Trykfølsomhed ved spidsen: Brug skyderen til at justere “trykfølsomheden” mellem Blødt og Fast.

Knap-/rullehjulskonfiguration (disse ændres for at afspejle pennen). Klik på menuen ud for hver etiket for at vælge en af disse funktioner: midterste museknapklik, højre museknapklik, tilbage eller fremad.

Klik på Afprøv dine indstillinger i overskriftslinjen for at åbne en skitseblok, hvor du kan teste dine indstillinger for pennen.