Phil Bull
philbull@gmail.com
Michael Hill
mdhillca@gmail.com
Ekaterina Gerasimova
kittykat3756@gmail.com 2014
David King
amigadave@amigadave.com 2015
Styr hvilke informationer der vises i kolonnerne i listevisning.
scootergrisen
2015-2016, 2019-2021
Alan Mortensen
2023

# Indstillinger for kolonner i filliste

Der er flere kolonner med information, som du kan få vist i Fillistevisningen. Højreklik på en kolonneoverskrift, og vælg eller fravælg, hvilke kolonner der skal være synlige.

# Navn

Mappers og filers navne.

Kolonnen Navn kan ikke skjules.

# Størrelse

En mappes størrelse er antallet af elementer i mappen. En fils størrelse angives i byte, kB eller MB.

# Type

Vises som mappe eller filtype som f.eks. PDF-dokument, JPEG-billede, MP3-lyd mv.

# Ændret

Angiver datoen for den seneste ændring af filen.

# Ejer

Navnet på den bruger der ejer filen eller mappen.

# Gruppe

Gruppen som ejer filen. Hver bruger er sædvanligvis i deres egen gruppe, men det er muligt at have mange brugere i en gruppe. For eksempel kan en afdeling have deres egen gruppe i et arbejdsmiljø.

# Rettigheder

Viser adgangsrettighederne til filen som for eksempel drwxrw-r--

Det første tegn er filtypen. - betyder almindelig fil og d betyder mappe. I sjældne tilfælde kan andre tegn også vises.

De næste tre tegn rwx angiver rettighederne for den bruger, som ejer filen.

De efterfølgende tre tegn rw- angiver rettighederne for alle medlemmer af den gruppe, der ejer filen.

De sidste tre tegn i kolonnen, r--, angiver rettighederne for alle andre brugere på systemet.

Rettighederne har følgende betydning:

r: læsbar. Du kan åbne filen eller mappen

w: skrivbar. Du kan gemme ændringer til filen eller mappen

x: eksekverbar. Du kan køre den, hvis det er et program eller script, eller du kan tilgå undermapper og filer, hvis det er en mappe

-: rettighed ikke givet

# MIME-type

Viser elementets MIME-type.

# Placering

Stien til filens placering.

# Ændret — Tid

Angiver datoen og tidspunktet for den seneste ændring af filen.

# Tilgået

Angiver datoen eller tidspunktet for den seneste ændring af filen.