Ekaterina Gerasimova
kittykat3756@gmail.com
Michael Hill
mdhillca@gmail.com
Jim Campbell
jcampbell@gnome.org
Lad andre personer se og interagere med dit skrivebord med RDP.
scootergrisen
2015-2016, 2019-2021
Alan Mortensen
2023

# Del dit skrivebord

Du kan lade andre personer se og styre dit skrivebord fra en anden computer med et skrivebordsvisningsprogram. Konfigurér Fjernskrivebord for at give andre adgang til dit skrivebord og indstille sikkerhedsindstillingerne.

Du skal have pakken GNOME Fjernskrivebord installeret, for at Fjernskrivebordet er synligt.

Installér GNOME Fjernskrivebord

Åbn Aktivitetsoversigten og begynd at skrive Deling.

Klik på Deling for at åbne panelet.

Hvis kontakten til Deling øverst til højre i vinduet er slået fra, skal du klikke for at slå den til.

Hvis du kan redigere i teksten under Enhedsnavn, kan du ændre det navn, din computer viser på netværket.

Klik på Fjernskrivebord.

For at lade andre se dit skrivebord skal du slå kontakten Fjernskrivebord til. Det betyder, at andre vil være i stand til at forsøge at oprette forbindelse til din computer og se, hvad der er på din skærm.

For at lade andre interagere med dit skrivebord skal du slå Fjernstyring-kontakten til. Dette kan give den anden person mulighed for at flytte din mus, køre programmer og gennemse filer på din computer, afhængig af de sikkerhedsindstillinger, du bruger i øjeblikket.

# Sikkerhed

Sektionen Godkendelse viser de legitimationsoplysninger, der skal bruges i klientsoftwaren på den tilsluttende enhed.

## Brugernavn

Brug den foreslåede værdi eller indtast din egen.

## Adgangskode

Brug den foreslåede værdi eller indtast din egen.

Klik på knappen ud for hver post, hvis du vil placere den i udklipsholderen.

## Bekræft kryptering

Klik på knappen Bekræft kryptering for at få vist krypteringsfingeraftrykket. Sammenlign det med den værdi, der vises af klienten ved tilslutning: de skal være identiske.

# Opret forbindelse

Sektionen Sådan forbinder du viser Enhedsnavnet og Fjernskrivebordsadressen, som kan bruges på den tilsluttende computer. Klik på knappen ud for hver post, hvis du vil placere den i udklipsholderen. En forbindelse kan også oprettes ved hjælp af din IP-adresse.

Når den anden computer er forbundet med dit skrivebord, vil du se ikonet Skærm bliver delt, i dit systemstatusområde.

# Klienter

Vil du oprette forbindelse til dit skrivebord fra en anden computer, kan følgende klienter også bruges.

## Fra Linux:

Remmina, en GTK-klient, er tilgængelig som en pakke i de fleste distributioner og også som en flatpak. Brug standardindstillinger, især Farvedybde “Automatisk” i forbindelsesprofilindstillingerne.

xfreerdp er en kommandolinjeklient tilgængelig som en pakke i de fleste distributioner. Indstillingen /network:auto skal videregives til klienten på kommandolinjen.

## Fra Microsoft Windows:

mstsc er den indbyggede Windows-klient. Standardindstillinger anbefales.

## Fra Linux, Windows eller macOS:

Thincast er en proprietær klient. Linux-versionen er tilgængelig som en flatpak. Standardindstillinger anbefales.

# Stop deling af dit skrivebord

Afbryd forbindelsen til nogen, som har fjernadgang til dit skrivebord:

Klik på systemmenuen i højre side af toppanelet.

Klik på Skærm bliver delt.

Vælg Sluk.

# Avancerede emner

## Kommandolinjekonfiguration

Hjælpeprogrammet grdctl giver dig mulighed for at konfigurere dine værtsindstillinger i et konsolvindue. Skriv grdctl --help for at få oplysninger om brugen.

## H.264

H.264-videokodning reducerer båndbredden gevaldigt. GNOME Fjernskrivebord vil bruge H.264, når: grafikdatarørledningen bruges (et krav i protokollen), klienten understøtter det, og NVENC (NVIDIAs encoder) er tilgængelig.