Marina Zhurakhinskaya
marinaz@redhat.com
Michael Hill
mdhillca@gmail.com
Ekaterina Gerasimova
kittykat3756@gmail.com 2013, 2015
Petr Kovar
pknbe@volny.cz
Els missatges es despleguen des de la part superior de la pantalla i us avisen quan ocorren determinats esdeveniments.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Notificacions i llista de notificacions

# Què és una notificació?

Si una aplicació o un component del sistema necessita la seva atenció, es mostrarà una notificació a la part superior de la pantalla.

Per exemple, si rebeu un missatge de nou xat o un correu electrònic nou, rebreu una notificació que us n'informarà. Les notificacions de xat reben un tractament especial i es representen amb els contactes individuals que us han enviat els missatges de xat.

Altres notificacions tenen botons seleccionables. Per a tancar una d'aquestes notificacions sense seleccionar una de les opcions, cliqueu al botó tancar.

Clicant al botó tancar en algunes notificacions, les desactivarem. En altres casos, com Rhythmbox o l'aplicació de xat, quedaran ocults a la safata de missatges.

# La llista de notificacions

La llista de notificacions us proporciona una manera de tornar a les vostres notificacions quan us sembli convenient. Apareix quan cliqueu al rellotge o premeu Súper V. La llista de notificacions conté totes les notificacions sobre les quals no heu actuat o que hi resideixen permanentment.

Podeu tancar la llista de notificacions prement Súper V de nou, o Esc.

Utilitzeu el botó Neteja la llista per a purgar la llista de notificacions.

# Ocultar notificacions

Si esteu treballant en alguna cosa i no voleu que us molestin, podeu desactivar les notificacions.

Podeu amagar totes les notificacions obrint la llista de notificacions i canviant a No molesteu a la part inferior. Alternativament:

Obriu la vista general d'Activitats i comenceu a teclejar Paràmetres.

Cliqueu a Paràmetres.

Cliqueu a Notificacions a la barra lateral per a obrir el quadre.

Canvia No molesteu a off.

Quan estigueu desconnectats, la majoria de notificacions no apareixeran a la part superior de la pantalla. Les notificacions encara estaran disponibles a la safata de missatges quan la mostreu (clicant al rellotge o prement Súper V), i començaran a aparèixer novament quan torneu a posar connectat a activat.

També podeu desactivar o tornar a activar les notificacions per a aplicacions al quadre Notificacions.

# Ocultar notificacions a la pantalla

Quan la pantalla està bloquejada, apareixen notificacions a la pantalla de bloqueig. Podeu configurar la pantalla de bloqueig per a ocultar aquestes notificacions per motius de privacitat.

## Per a desactivar les notificacions quan la pantalla està bloquejada:

Obriu la vista general d'Activitats i comenceu a teclejar Paràmetres.

Cliqueu a Paràmetres.

Cliqueu a Notificacions a la barra lateral per a obrir el quadre.

Canvieu Notificacions a la pantalla de bloqueig a OFF.